Klevet em eus bet kalz komz eus Angels in America evel ur stirad a-feson. Savet eo bet e 2003 diwar ur pezh choari brudet er Stadoù-Unanet. Padout a ra 6 eur, gant 6 rann neuze. Skignet int bet e div lodenn 3 eurvezh.  Un toullad aktourien vrudet a choari e-barzh e-giz Meryl Streep, Emma Thompson hag Al Pacino. Un dra hervek all a zo ar fed e choari pep hini meur a dudenn, un tammig evel er choariva a-benn ar fin. Tremen a ra an traoù e 1985 e New York, e-lech ma krog ur bern tud da vezañ klañv bras ha da vervel abalamour dar sida. Heuliet e vo un toulladig tudennoù, daou glañv hag o endro levezonet gant-se. Moarvat eo heverk awalch eus ar bloavezhioù 80 er Stadoù-Unanet a-fed aergelch, seblantout a ra gwir. Da choude ez eus kalz prantadoù hunvre e-barzh an afer (un dudenn un tamm sod hag a re glañv a wel traoù abalamour dan derzhienn), un tammig iskis int met sikour a reont da gompren poanioù ha prederioù an tudennoù. An holl a zo dedennus abalamour nint ket tud peurvat na brav eston, tud wir e seblantont bezañ. Ne lârfen ket eo un dispach ar stirad-se abalamour neo ket ispisial a-fed stumm na netra met pouezus eo e-keñver istor ha dreist-holl un istor neo ket ken kozh-se hag a zo gwir choazh…